הדיוויזיה הוקמה ב-6 באפריל 1940, והועמדה תחת פיקוד וילי מוזר. במהלך המערכה על צרפת לחמה הדיוויזיה כחלק מהקורפוס ה-7 במסגרת הארמייה ה-16, ונשארה כחיל כיבוש בצרפת, ולאחר מכן הועברה לפולין. במהלך מבצע ברברוסה לחמה הדיוויזיה כחלק מהקורפוס ה-29 במסגרת הארמייה השישית, והשתתפה בקרב קייב ובקרב חרקוב הראשון. בפברואר 1942 הועברה הדיוויזיה לזירה המרכזית, שם לחמה במהלך מבצע קוטוזוב בקיץ 1943. לאחר מכן לחמה הדיוויזיה בקרבות בבלארוס, ובקיץ 1944 הושמדה הדיוויזיה במהלך מבצע בגרטיון.